钦定古今图书集成/明伦汇编/氏族典/第584卷 > 皇甫坦
## 钦定古今图书集成/明伦汇编/氏族典/第584卷 > 皇甫坦

按《宋史皇甫坦传》：“坦，蜀之夹江人，善医术。显仁太后
苦目疾，国医不能愈，张偁以坦闻，高宗召见，问何以
治身，坦曰：‘心无为则身安，人主无为则天下治’。引至
慈宁殿，治太后目疾，立愈。帝喜，厚赐之，一无所受。复
召问以长生久视之术，坦曰：‘先禁诸欲，勿令放逸，丹
经万卷，不如守一’。帝叹服，书‘清静’”二字以名其庵。坦
又善相人，尝相“道中女必为天下母。”后果为光宗后。